Մարիքա Նինու

Մարիքա Նինու (, աւազանի անունով՝ էվանկելիա Վանուհի Ադամեան (), , Էղալէօ), յունահայ երգչուհի։ Յունաստանի իգական սեռի ամէնէն լաւ ձայներէն մէկը։

 Կեանքը 
Մարիքա Նինու ծնած է 1922-ին, Կիլիկիոյ ջարդերէն փրկուած հայեր փոխադրող յունական «Թրաքի» (Θρακη) նաւուն մէջ։  

Նորածինը տկարակազմ ըլլալով, նաւուն վրայ գտնուող գաղթական հայ քահանայ մը  կ'օրհնէ զինք։  

Մարտ ամսուն Իզմիր կը հասնին։ Հոն կը մկրտուի եւ իրեն կու տան Էվանկելիա-Վանուհի անունը։ Էվանկելիա կը կոչեն, որովհետեւ մկրտութեան օրը՝ 25 Մարտին,  յունական Էվանկելիսդրիաս տօնն էր։ Նաւը կը թափառի մինչեւ հիւրընկալ նաւահանգիստ մը գտնէ։ Վերջապէս, Իզմիր (Զմիւռնիա) խարիսխ կը նետէ։ Քանի մը ամիս ետք, աշնան, Փոքր Ասիոյ աղէտէն (յունական բանակի նահանջ) եւ Իզմիրի հրկիզումէն փրկուած հարիւր հազարաւոր յոյն եւ հայ գաղթականներ քաղաքը կը լքեն։ Մանուկ Էվանկելիան Սիսեցի մօրը՝ Կիւլա Ադամեանին, երկու քոյրերուն եւ եղբօրը՝ Պարգեւին հետ Փիրէա կը փոխադրուին «Էվանկելիսդրիա» նաւով: 

Հայրը՝ Կեսարացի Հայկ Ադամեան, արհեստով ժամագործ, Իզմիրի աղէտալի օրերուն կը սպաննուի։    

 Կեանքին առաջին տարիները 
Ընտանեօք Քոքինիա կը հաստատուին, Մեղարոն փողոց թիւ 50։ Այդ օրերուն, Յունաստանը անպատրաստ, կ'ընդունի շուրջ մէկ ու կէս միլիոն յոյն եւ հայ գաղթականներ․ հայերուն թիւը՝ 80, 000 էր, որոնցմէ՝ 8, 000-ը որբ։ Փիրէայի շրջակայքը՝ Քոքինիա եւ Լիբազմա կ'ապաստանի շուրջ 11,000 հայ (Տե' ս Քոքինիոյ հայկական գաղութը):

Քոքինիա ողողուած հայ եւ յոյն գաղթականներուն կեանքը բնաւ դիւրին չ'ըլլար, նոյնպէս Էվանկելիային ընտանիքին համար․ դժնդակ տարիներ՝ աղքատութիւն եւ անգործութիւն։  

Եօթը տարեկան հասակին կը յաճախէ Քոքինիոյ «Զաւարեան-Ազգային» նախակրթարանը։ Երգի ուսուցիչը կը քաջալերէ զինք կիթառակ (մանտոլինօ) mandolin (երաժշտական գործիք ) սորվիլ, որմէ քանի մը տարի ետք Էվանկելիան կը մասնակցի «Զաւարեան» ակումբի նուագախումբին։  

 Այդ տարիներուն, Քոքինիոյ համայնքին կեանքը ընդհանրապէս կը դառնար Զաւարեան ակումբին շուրջ  (հիմնուած՝ 1924-ին եւ կառուցուած 1927-ին, կը պատսպարէ նաեւ համանուն վարժարանը) եւ կը հարստանար զանազան առիթներով կազմակերպուած խնճոյքներով, թատերական ներկայացումներով, նուագահանդէսներով, պարահանդէսներով եւ այլ մշակութային կամ գրական ձեռնարկներով։

Գեղեցիկ ձայնին շնորհիւ, նախակրթարանի երգչախումբէն բացի, կ'անդամակցի շրջանի Ս. Յակոբ եկեղեցւոյ դպրաց դասին։ Իր շնորհալի ձայնը յատկապէս կը հնչէ Աւագ Շաբթուան օրերու արարողութիւններուն ընթացքին․ ան կ'երգէ Աւագ Հինգշաբթի օրուան Խաւարման գիշերի «Ո՞ւր ես Մայր իմ» շարականը։

 Ընտանեկան Կեանք 
1940-ին, կ'ամուսնանայ Հայկ կամ՝ Հայկօ Մեսրոպեանին հետ եւ 1943-ին կը բախտաւորուի մանչ զաւակով մը՝ Յովհաննէս։  

Բ․ Համաշխարհային պատերազմի տարիներուն, գերմանացիներու գրաւման շրջանին, Մարիքա Նինուն եւ եղբայրը՝ Պարգեւը, կ'երգեն Քոքինիոյ եկեղեցւոյ դպրաց դասին մէջ։ 

Մարիքա միաժամանակ Ցիցանիին հետ կ'երգէ ժողովրդային համբաւաւոր Աթիք երգիչին պարտէզին մէջ, ծանօթ իբրեւ «Մանտրա դու Աթիք»։ Հոն կը համախմբուին այդ օրերու մեծագոյն յօրինողները, բանաստեղծները եւ լրագրողները, ինչպէս Թիմոս Մորայիթիս Θύμος Μωραϊτης , Ալեքոս Լիտորիքիս Αλέκος Λιδορίκης, Խրիսթոս Եանաքոփուլոս Χρήστος Γιανακόπουλος, Տիմիթրիս Եանուքաքիս Δημήτρης Γιανουκάκης, Տիմիթրիս Խրոնոփուլոս Δημήτρης Χρονόπουλος, Փանոս Փափատուքաս Πάνος Παπαδούκας, Ալեքոս Սաքելարիոս Αλέκος Σακελάριος եւ ուրիշներ։

մինի|293x293px|Քոքինիոյ Ս. Յակոբ եկեղեցին|alt=Սակայն, Բ․ Համաշխարհային պատերազմի անմիջական հետեւանքները կ'ըլլան ներգաղթն ու արտագաղթը։

1947-ին, Փիրէայի նաւահանգիստէն «Չուկոտկա» սովետական նաւով կը ներգաղթէ 2,000-է աւելի յունահայ, կէսէն աւելին՝ Քոքինիոյ շրջանէն․ անոնց մէջն էր նաեւ Հայկ Մեսրոպեանը։ 1944-էն արդէն զոյգին մէջ հարցեր կային։ Հայկ Մեսրոպեան, առանց ամուսնալուծուելու, Խորհրդային Հայաստանի մէջ կրկին կ'ամուսնանայ եւ հինգ զաւակ կ'ունենայ։

 Ասպարէզ 
 Նախաքայլերը եւ անուան փոփոխութիւնը 
Էվանկելիա 1944-ին կը ծանօթանայ Նիքոս Նիքոլայիտիսին՝ Նինոս կեղծանունով լարախաղացին։ Երկուքով «Տուօ Նինօ» մականունով կը սկսին շրջապտոյտներ կազմակերպել, գլխաւորաբար՝ Պելոպոնեսի շրջանին մէջ։ Կ'ամուսնանան եւ կը դառնայ տիկին Էվանկելիա Նիքոլայիտու։ Հետեւելով սկեսրոջ  խրատին, Էվանկելիա անունը կը փոխէ Մարիքայի․ սկեսուրը դերասանուհի ըլլալով, անոր կ'առաջարկէ Մարիքա անունը, որովհետեւ հանրածանօթ Մարիքա Քոթոփուլի Μαρίκα Κοτοπούλη - Marika Kotopouli դերասանուհիին կը վերաբերէր։  

1948-ին, անոնց կը միանայ հինգամեայ Յովհաննէսը եւ խումբին պիտակը կը վերածուի՝ «Երկուքուկէս Նինօ»-ի։ Այդ ներկայացումներուն ընթացքին, երկչոտ քայլերով Մարիքան յունական ժողովրդային երգեր կը սկսի երգել։ 

Քանի մը անգամ կը հրաւիրուին Սալամինայի Նաւային Խարիսխը, լարախաղերու համար։ Այդ ներկայացումներէն մէկուն ընթացքին, նաւապետը, որ արեւելեան եւ ի մասնաւորի թրքական մեղեդիներու ջերմեռանդ խանդավառեալ մըն էր, Մարիքայէն երգ մը կը խնդրէ։ Մարիքա տատամսոտ կ'ընդառաջէ նաւապետին խնդրանքին եւ կ'երգէ թրքական երգ մը, զոր մօրմէն սորված էր։ Նաւապետը գոհ կը մնայ, բայց ներկաներէն՝ Փեդրոս (հայ․՝ Պետրոս) Քիրիաքոսը Πέτρος Κυριακός՝ աւելի։  Ան Մարիքան կը ներկայացնէ ժողովրդային երգի հանրածանօթ Մանոլիս Խիոթիս Μανώλης Χιώτης - Manolis Chiotis երգիչին, որ նաեւ յօրինող եւ քնարերգակ էր։ 

 Երաժշտական ասպարէզի ամրապնդում 
Մարիքա Նինուին ասպարէզին ամրապնդման սկզբնական քայլերը կը զուգադիպին Բ․ Համաշխարհային պատերազմին վերջաւորութեան Յունաստանի տարածքին մէջ ծագած միջ-քաղաքացիական պատերազմին՝ համայնավարական եւ հակահամայնավարական ուժերուն միջեւ, որ կ'աւարտի 1949-1950 թուականներուն (Տե' ս Յունաստան՝  Բ․ Համաշխարհային Պատերազմ գլուխը): 

Յունիս 1948-ին, Մանոլիս Խիոթիս հմայուած Մարիքա Նինուէն, զինք կը հրաւիրէ եւ երկու ձայնապնակի երգ կ'արձանագրէ՝ Ώρες Σε Κρυφοκοιτάζω«Ժամեր թաքուն կը դիտեմ քեզ» (թարգմ․՝ «Ժամեր թաքուն կը դիտեմ քեզ») եւ Θα Στο Πω Το Μυστικό Μου Գաղտնիքս քեզի պիտի ըսեմ (թարգմ․՝ «Գաղտնիքս քեզի պիտի ըսեմ»)։
մինի|390x390փքս|Պուզուքի․ Ռեպեթիքօ երաժշտութեան գլխաւոր մենակատարը:
Այդ տարիներուն զուարճանալու տարածուած միջոց մըն էր «կապելա»ն ταβέρνα, ուր ժողովրդական բեմէն՝ Փալքօ, երգիչները կ'երգեն մանաւանդ յոյն հասարակութեան մէջ, յատկապէս՝ աշխատաւոր, բանուոր դասակարգերուն համբաւ ունեցող ռեպեթիքօ՝ Ρεμπέτικο - rembetiko քաղաքային յունական երաժշտութիւն։  

Ռեպեթիքօ՝ քաղաքային-ժողովրդային երգը, «կը ծնի» ԺԹ. դարու վերջաւորութեան․ նախ կը զարգանայ Յունաստանի քաղաք-նաւահանգիստներուն մէջ Փիրէա, Սելանիկ, Վոլօ, ուր կ'ապրի ռամիկ բնակչութիւն՝ բանուոր, արհեստաւոր, ապա՝ քաղաքային «կապելա» կոչուած կեդրոնները։

 Երաժշտական բնագաւառի դռները լայնօրէն կը բացուին Մարիքա Նինուին առջեւ 
Հոկտեմբեր 1948-ին, Մարիքան կ'ընդառաջէ ընկերակցելու երգեհոնահար եւ ժողովրդային երգիչ Սդելաքիս Փերփինիատիսին Στέλιος Περπινιάδης - Stelios Perpiniadis, «Ֆլորիտա» կոչուած կապելա-կեդրոնին մէջ՝ Ալեքսանտրաս պողոտայ, Աթէնք։  

Նոյեմբեր 1948-ին, Մարիքա կը գործակցի Եանի Փափայոանուին Γιάννης Παπαϊωάννου - Giannis Papaioannou հետ եւ Το 'φαγες Το Παιδί «Տղուն գլուխը կերար» (թարգմ․՝«Տղուն գլուխը կերար») երգը սկաւառակի կը ձայնագրէ։

1949, Մարիքա Նինուն յօրինող եւ քնարերգակ Եորղօ Միցաքիսին Γιώργος Μητσάκης - Giorgos Mitsakis երգերէն քանի մը հատը սկաւառակի կը ձայնագրէ։ Նոյն տարուան Հոկտեմբերին, կը ձայնագրէ Վասիլի Ցիցանիին Βασίλης Τσιτσάνης - Vassilis Tsitsanis երգը՝ Για Τα Μάτια Π' Αγαπώ«Սիրած աչքերուս համար»(թարգմ․՝«Սիրած աչքերուս համար»)։

 Վասիլի Ցիցանիս․ Ի. դարու Յունաստանի համբաւաւոր երգիչ, յօրինող եւ քնարերգակ։

 Մարիքա Նինուի ասպարէզին կարեւոր շրջադարձը 
Երգչուհիին ասպարէզին կարեւոր շրջադարձը կը պատահի քանի մը ամիս ետք, երբ կը սկսի երգել Աթէնքի հանրածանօթ «Ծիմի թու խոնտրու» Τζίμη του Χοντρού կապելա-կեդրոնին մէջ Ախարնոն փողոց թիւ 77, Վասիլի Ցիցանիսին հետ։ Վերջինս, Մարիքային հետագայ յաջողութիւններուն գլխաւոր ուղեկիցը պիտի դառնար, հակառակ այն իրողութեան, թէ մշտապէս կը վիճէին․ երկուքն ալ զօրաւոր նկարագիրի տէրեր էին։ 

Նինու շուտով Ցիցանիսին մուսան կը դառնայ։ Սակայն ռեպեթիքօ երաժշտութեան բնագաւառին մէջ Մարիքա իր ներկայութիւնը կ'ամրապնդէ շնորհիւ Փացիֆաս անունով ձեռներէց նորարարի ներդրումին․ ան Մարիքա Նինուին անունը հանրածանօթ կը դարձնէ։

1951-ին, Փացիֆասը զուգահեռ կերպով Նինուին 33-նոց երկու սկաւառակներ ձայնագրել կու տայ։ Առաջինը յենած Մանոս Խածիտաքիսին Μάνος Χατζιδάκης - Manos Hatzidakis երաժշտութեան վրայ, իսկ երկրորդը՝ Ցիցանիսի յօրինած ռեպեթիքոներով։

 Մանոս Խածիտաքիս.  20-րդ դարու Յունաստանի համբաւաւոր  խմբավար, բանաստեղծ, դաշնակահար եւ յօրինող։  1961-ին  Պարգեւատրուած է Օսքար  մրցանակով «Oscar -  Academy Awards»  «Փիրէայի տղաքը» (Τα παιδιά του Πειραιά) երգին համար, յօրինուած՝  Ժիւլ Տասենի - Jules Dassin «Երբեք Կիրակի օր»  (Ποτέ την Κυριακή - Never on Sunday)  ժապաւէնին համար։

մինի|Պաղլամաս - Ռեպեթիքօ երաժշտութիւնը լրացնող անհրաժեշտ նուագարան
Նոյն տարին, Ցիցանիսին եւ Էվանկելիա Մարղարոնիին հետ ելոյթ կ'ունենան Պոլսոյ «Քազապլանքա» կեդրոնին մէջ բացառիկ յաջողութեամբ։ Ելոյթներուն հասոյթը հետեւեալ կերպով կը բաժնուի․ 3 ոսկեդրամ Ցիցանիսին, 2 ոսկեդրամ Նինուին եւ 1 ոսկեդրամ Մարղարոնին։  Իր վարձատրութեան ոսկեդրամով, Մարիքա Էղալէօ Αιγάλεω քաղաքին մէջ (Քոքինիոյ հիւսիս-արեւմուտքը), կը ձեռնարկէ իր բնակարանի շինութեան։

Յունաստանի միջ-քաղաքացիական կռիւները կ'աւարտին ձախակողմեան ուժերու պարտութեամբ։ Կը յաջորդէ ռեպեթիքօ երգի խոր տագնապը։ 

1952 - 1955, համբաւի արժանացած մեծագոյն աստղերը՝ ժողովրդական երգահաններ կամ պուզուքիի μπουζούκι - bouzouki  ճարտար նուագածուներ, շատ մեծ դժուարութեամբ գործ կը գտնեն։  

 Ամերիկա տեղափոխումը 
Այդ տարիներուն Ա․Մ․Ն․-ի մէջ յունական երգերու մեկնաբանութիւններէն հասոյթը շատ մեծ էր․ հոն կար յունական հսկայ գաղութ մը, որ կարօտը ունէր լսելու յունական երգեր, մանաւանդ՝ ռեպեթիքօ։  

1955-ին, Ամերիկայի Միացեալ Նահանգներ կը տեղափոխուի հիմնական երկու պատճառներով.  

 Եղբօրը քառանդամ ընտանիքը եւ զաւակը՝ Յովհաննէսը, իր տնտեսական հոգատարութեան կարիքը ունէին․ եղբայրը՝ Պարգեւը, քաղցկեղէ կը տառապէր։ 
 1954-ին,  կ'իմանայ թէ ինքն ալ արգանդի քաղցկեղէ կը տառապէր։ Աթէնքի հիւանդանոցներէն մէկուն մէջ գործողութեան կ'  ենթարկուի։  Լսած էր, թէ Ամերիկա այս հիւանդութեան համար բուժման միջոցները աւելի յառաջացած էին եւ կ'որոշէ Ա․Մ․Ն․ մեկնիլ։

Ամերիկա մեկնումին եւ հոն կեցութեան ու բուժման ծախսերը կը հոգան Ռենա Տալիա Ρένα Ντάλια եւ Գոսդաս Գափլանիս Κώστας Καπλάνης։

 Մահը 
1956-ին, Յունաստան կը վերադառնայ եւ հակառակ անտանելի ցաւերուն, գործի կը լծուի մինչեւ Փետրուար 1957-ի սկիզբները։ 

22 Փետրուար 1957-ին, Շաբաթ լուսցող Ուրբաթ գիշեր մը, Էղալէոյի իր բնակարանին մէջ, Մարիքա Նինուն կը մահանայ․ ան հազիւ 35 տարեկան էր։ Կը թաղուի Նէափոլիին գերեզմանատան մէջ, եղբօրը՝ Պարգեւին, կողքին․ Պարգեւ մահացած էր 1955-ին, 42 տարեկան հասակին։ 

 Մարիքա Նինուին յուղարկաւորութիւնը 
Մարիքա Նինուին (Էվանկելիա Ադամեան ) յուղարկաւորութիւնը տեղի կ'ունենայ խուռներամ պարզ ժողովուրդի ներկայութեամբ։ Ներկայ կը գտնուին նաեւ Ցիցանիս, Խիոթիս, Մերի Լինտա, Աննա Խրիսաֆի, Փոլի Փանու, Սոթիրիա Պելլու, Ծիմի Խոնտրոս, Փափայիոաննու, Մարքոս Վամվաքարիս, Գ․ Գափլանիս, Քերոմիթիս եւ ուրիշ հանրածանօթ երաժիշտներ։

«Արմենիքա» յունալեզու պարբերաթերթ․  Կիլիկիոյ, Սիսի, Իզմիրի տեղահանումը – Ասատուր Էպէյեանը կը խօսի Մարիքա Նինուին մասին   Մարիքա Նինու․ սիրահարուած, յամառ եւ փայլուն․ Խարալամպիա Փնեւմադիքու, greekschannel Այսօրուան պէս Մարիքա Նինուն մեկնեցաւ, Անտոնիս Պոսքոյիդիս, 23-2-2016  Տարօրինակ աղջիկ մը 17-12-2009, Մարիաննա Ծիանծի 
 Յետ մահու 
Մարիքա Նինու գրեթէ ոչինչ կը ձգէ հարազատներուն․ եղբօր աղջկան՝ Կիւլա Ադամեան Անսերեանին քով, կան նկարներ եւ քանի մը հագուստներ։  Էղալէոյի բնակարանը կը բռնագրաւուի կարգ մը շահագործներէ։  

Ընտանիքը ազգագրագէտ Իլիաս Փեթրոփուլոսի օգնութեամբ կը փորձէ Նիքոս Փարասքեւոփուլոս անունով անձին սեփականութեան անցած Նինուին փաստաթուղթերն եւ վաւերագրական առարկաները յայտնաբերել եւ ձեռք ձգել․ քանի մը ձայնապնակ, այդ օրերու թերթերու յօդուածներ, երկու սկաւառակ՝ ուր իր զաւկին հետ կը խօսի, քիչ թիւով լուսանկարներ, անցագիրն ու անձնաթուղթը, արհեստաւորի տետրակ եւ երկու ձայնաժապաւէն։ Սակայն անկարելի կ'ըլլայ։



 Մարիքա Նինու, ասուպը 
Եզակի է Մարիքա Նինուին ներդրումը ռեպեթիքօ երգի տարածման մէջ։ Մեծ յաջողութեամբ կ'երգէ նաեւ ազնուառեպեթիքօ αρχοντορεμπέτικα կոչուած երգեր։ Անկրկնելի ձայնը, ռեպեթիքօ երգը ժողովուրդին պարզ խաւերէն կ'անցընէ աւելի բարձր ընկերային դասակարգերուն։

Ան նոր հուն կը բանայ յունական ժողովրդական երգին մէջ եւ այդ մէկը կը յաջողի իրագործել միա՛յն ութ տարուան արհեստավարժ գործունէութեամբ։

Գոսդաս Ֆերիսի 1983 «Ռեպեթիքօ» ֆիլմը ներշնչուած է Մարիքա Նինուին կեանքէն։

1974-ին, միջազգային համբաւի արժանացած յօրինող Մանոս Խածիտաքիս Manos Hatzidakis - Μάνος Χατζιδάκις անոր յիշատակին կը նուիրէ իր «Փերիքս» Πέριξ  ձայնապնակը։

Երգարուեստի բնագաւառէն քանի մը ծանօթ դէմքերու նկարագրութիւնները Նինուին անձին մասին․



Անկախ Լրատուութիւն – Մարիքա Նինու, ռեպեթիքոյի առասպելը, 23-2-2020 

 Գործունէութիւնը 
Մարիքա Նինու մասնակցած է կամ առանձին երգած է ձայնապնակի վրայ՝ 174 երգ։

Այս երգերէն 1/3 Ցիցանիին կը պատկանին եւ մնացեալ 20-ը այլ յոյն յօրինող կամ քնարերգակներու։  

174 երգերէն, 119-ն իբրեւ առաջին ձայն կ' երգէ, իսկ մնացեալ 55-ը՝  երկրորդ ձայն։

1954-ի ամառը, Աթէնքի «Փարնասոս» սրահին մէջ, կը ձայնագրէ Ցիցանիին 9 երգերը, իսկ 1955-ին, «Ծիմի թու խոնտրու» կեդրոնին մէջ՝ 11 երգ։  

Առանձին երգած 119 երգերը 78-նոց սկաւառակի ձայնագրուած են։  Ասոնք ձայնագրուած են յաջորդաբար հետեւեալ ընկերութիւններէն՝ 34-ը His Masters Voice, 37՝  Columbia,  8՝ Odeon, 6՝ Parlophone, 12՝  Melody, 20՝ Ամերիկայի Liberty  եւ 2՝ Աւստրալիոյ Apollo։

Նշենք, թէ Մարիքա Նինու չորս երգերու խօսքերը գրած է․ երկուքը Յունաստան եղած ատեն, մնացեալ երկուքը՝ Ա․Մ․Ն․ (վերջիններուն նաեւ երաժշտութիւնը)։ 

Ձայնապնակի վրայ կարգով արձանագրուած Նինուին երգած երգերը․

 Տարի  Տիտղոս  Հայերէնի թարգմ․ Մեկնաբանութիւն  Երգահան-խօսքի հեղինակ 1948  Ώρες Σε Κρυφοκοιτάζω  Ժամերով թաքուն  քեզ կը դիտեմ  Մ․ Նինու, Մ․ Խիոթիս  Մ․ Խիոթիս 1948  Θα Στο Πω Το Μυστικό Μου  Գաղտնիքս քեզի պիտի ըսեմ  Մ․ Նինու, Մ․ Խիոթիս  Մ․ Խիոթի 1948  Το 'φαγες Το Παιδί Տղուն գլուխը կերար Մ․ Նինու, Ս․Փերփինիատիս  Ղ․ Փափայոանու 1948  Άνθρωποι-Άνθρωποι Մարդիկ-մարդիկ  Մ․ Նինու, Ս․Փերփինիատիս  Ղ․ Փափայոանու 1948  Με Κάρφωσαν Τα Μάτια Σου Աչքերդ վրաս մնացին Մ․ Նինու, Մ․ Խիոթիս  Մ․ Խիոթիս 1948  Είσαι Φίνος Χαρακτήρας  Եզակի նկարագիր ունիս Մ․ Նինու, Ս․Փերփինիատիս Մ․ Խիոթիս 1948  Ο Κυνηγός Որսորդը  Մ․ Նինու,  Գ․ Սոթիրիատիս, Տ․ Խածիթէոլողու 1948  Η Βλάχα  Գեղջկուհին  Մ․ Նինու,  Գ․ Սոթիրիատիս, Տ․ Խածիթէոլողու 1948  Νύχτες Ξενυχτώ Χωρίς Ελπίδα Գիշերները անյոյս՝ արթուն կը մնամ  Մ․ Նինու, Ս․Փերփինիատիս    Ղ․ Փափայոանու 1948  Τον Άνδρα Της Γυρεύει  Ամուսինը կը փնտռէ  Մ․ Նինու, Ս․Փերփինիատիս    Ղ․ Փափայոանու, Լ․ Պաքալիս 1949  Σούλα  Սուլա  Մ․ Նինու,  Գ․ Սոթիրիատիս, Տ․ Խածիթէոլողու 1949  Κούκλα Μου Εσύ  Պուպրիկս ես դուն Մ․ Նինու,  Գ․ Սոթիրիատիս, Տ․ Խածիթէոլողու 1949  Ο Τραυματίας Վիրաւորը Մ․ Նինու  Վ․ Ցիցանիս 1949  Πού Θα Πας Πού Θα Τα Βρεις ΣτρωμέναՈ՞ւր պիտի երթաս, ո՞ւր ամէն ինչ պատրաստ պիտի գտնես  Մ․ Նինու, Փրոտրոմոս Ցաուսաքիս, Վ․ Ցիցանիս  Վ․ Ցիցանիս 1949  Πάλι Θα Σμίξουμε  Կրկին պիտի միանանք  Մ․ Նինու, Վ․ Ցիցանիս, Ղ․ Միցաքիս  Վ․ Ցիցանիս, Ղ․ Միցաքիս 1949  Κατεργάρα  Խարդախիկ Մ․ Նինու, Ս․Փերփինիատիս    Մ․ Նինու 1949  Ας Την Κρίνει Ο Θεός Աստուած զայն դատէ  Մ․ Նինու, Ս․Փերփինիատիս    Մ․ Նինու 1949  Η Μικρή Του Καμηλιέρη Ուղտապանին օրիորդիկը  Մ․ Նինու, Աթանասիոս Էվղենիքոս  Ափոսթոլոս Խածիխրիստոս 1949  Ο Παντρεμένος  Ամուսնացածը  Մ․ Նինու, Փ․ Ցաուսաքիս, Վ․ Ցիցանիս  Վ․ Ցիցանիս 1949  Για Τα Μάτια Π' Αγαπώ  Սիրած աչքերուս համար Մ․ Նինու, Փ․ Ցաուսաքիս, Վ․ Ցիցանիս  Վ․ Ցիցանիս 1950  Στα Μπουζούκια Να Με Πας  Զիս պուզուքիա տար  Մ․ Նինու, Իոաննիս Թաթասոփուլոս, Ղ․ Միցաքիս  Ղ․ Միցաքիս 1950  Τα Τρία Αδέλφια  Երեք եղբայրները  Մ․ Նինու, Իոաննիս Թաթասոփուլոս, Ղ․ Միցաքիս  Ղ․ Միցաքիս 1950  Η Χήρα Του Φαντάρου Զինուորին այրին  Մ․ Նինու, Փանոս Փեցաս  Փ․ Փեցաս 1950  Το Βιτριόλι  Ծծմբատը  Մ․ Նինու, Վ․ Ցիցանիս, Ն․ Վուլղարիս  Վ․ Ցիցանիս 1950  Ο Πρώτος Άντρας Που Αγάπησα Առաջին սիրած տղամարդս Մ․ Նինու, Իոաննիս Թաթասոփուլոս, Ղ․ Միցաքիս  Ղ․ Միցաքիս 1950  Η Γυναίκα Που Ψηφίζει Կինը, որ կը քուէարկէ  Մ․ Նինու, Աթանասիոս Էվղենիքոս  Ափոսթոլոս Քալտարաս 1950  Έχασα Τα Μάτια Τα Ωραία  Գեղեցիկ աչքերը կորսնցուցի Մ․Նինու, Մ․ Խիոթիս  Մ․ Խիոթիս 1950  Παράξενη Κοπέλα Տարօրինակ աղջիկ Մ․Նինու, Ն․ Վուլղարիս, Մ․ Խիոթիս  Մ․ Խիոթիս 1950  Σούρουπο Με Συννεφιά  Ամպոտ իրիկնամուտ Մ․ Նինու, Իոաննիս Թաթասոփուլոս, Ղ․ Միցաքիս  Ղ․ Միցաքիս 1950  Έχεις Δίκιο  Իրաւունք ունիս  Մ․ Նինու, Իոաննիս Թաթասոփուլոս, Ղ․ Միցաքիս  Ղ․ Միցաքիս 1950  Η Ταμπακέρα Մոխրամանը Մ․ Նինու, Վ․ Ցիցանիս  Իոսիֆ Ռիցիարիս, Միմիս Թրայֆորոս 1950  Θα Σε Τιμωρήσω  Պիտի պատժեմ քեզ  Մ․ Նինու, Իոաննիս Թաթասոփուլոս, Ղ․ Միցաքիս  Ղ․ Միցաքիս 1950  Το Όνειρο Της Αδελφής Քրոջը երազը  Մ․ Նինու, Փ․ Ցաուսաքիս, Վ․ Ցիցանիս Վ․ Ցիցանիս 1950  Χάθηκε Η Προξενιά  Խնամախօսութիւնը կորսուեցաւ Մ․ Նինու, Փ․ Ցաուսաքիս  Խրիստոս Միկոս 1950  Γιατί Άλλαξες Γιατί Ինչո՞ւ փոխուեցար, ինչո՞ւ  Մ․ Նինու, Ս․ Քերոմիթիս  Ս․ Քերոմիթիս, Գ․ Մանեսիս 1950  Απόψε Μες Στο Καπηλειό Այսօր, կապելային մէջ Մ․ Նինու, Ս․ Քերոմիթիս, Վ․ Ցիցանիս Վ․ Ցիցանիս 1950  Η Καρδιά Σου Θα Γίνει Χρυσή Սիրտդ ոսկի պիտի դառնայ Մ․ Նինու, Փ․ Ցաուսաքիս, Վ․ Ցիցանիս Վ․ Ցիցանիս 1950  Τι Σου ΦταίωԵս ինչո՞վ մեղաւոր եմ  Մ․ Նինու  Ղ․ Միցաքիս 1950  Βαλεντίνα Վալենթինա  Մ․ Նինու, Իոաննիս Թաթասոփուլոս, Ղ․ Միցաքիս  Ղ․ Միցաքիս 1950  Η Μικρούλα Փոքրիկը (օրիորդիկը իմաստով) Մ․ Նինու, Իոաննիս Թաթասոփուլոս, Ղ․ Միցաքիս  Ղ․ Միցաքիս 1950  Εγώ Είμαι Για Σένα  Ես քեզի եմ Մ․ Նինու, Աթանասիոս Էվղենիքոս   Ա․ Քալտարաս 1950  Κουτσομπόλα Χτύπα Ξύλο Քարը զարկ բամբասող Մ․ Նինու, Վուլղարիս, Մ․ Խիոթիս    Մ․ Խիոթիս 1950  Δεν Θα Ξαναϊδωθούμε Կրկին պիտի չհանդիպին  Մ․ Նինու, Իոաննիս Թաթասոփուլոս,  Ն․ Վուլղարիս  Մ․ Խիոթիս 1950  Το Κουρέλι Քուրջը  Մ․ Նինու, Իոաննիս Թաթասոփուլոս, Ղ․ Միցաքիս  Ղ․ Միցաքիս 1950  Με Την Καρδιά Μου Παίζεις  Սիրտովս կը խաղաս Մ․ Նինու, Իոաննիս Թաթասոփուլոս, Ղ․ Միցաքիս  Ղ․ Միցաքիս 1950  Σ' Αυτό Το Ρεματάκι Այս ակին   Մ․ Նինու, Աթ․ Ղիանոփուլոս, Ա․ Էվղենիքոս   Գոստաս Քոնտողիորղոս 1950  Γιαλό-Γιαλό  Ծովափ-ծովափ  Մ․ Նինու, Աթ․ Ղիանոփուլոս, Ա․ Էվղենիքոս   Գոստաս Քոնտողիորղոս 1950  Κι Αν Αμάρτησα Δεν Φταίω Եթէ մեղանչեցի, յանցաւոր չեմ Մ․ Նինու, Աթ․ Ղիանոփուլոս, Ն․ Վուլղարիս  Խ․ Թամվաքիս 1950  Εφώτισε Η Χαραυγή  Լուսցաւ արեւածագը  Մ․ Նինու, Աթ․ Ղիանոփուլոս, Ն․ Վուլղարիս Խ․ Թամվաքիս 1950  Μην Περιμένεις Մի՛ սպասեր  Մ․ Նինու  Միխալիս Ենիցարիս 1950  Τσίφτισσα «Ցիֆդիսա» Մ․ Նինու, Ա․ Էվղենիքոս, Միխալիս Ենիցարիս  Միխալիս Ենիցարիս 1950  Το Πεζοδρόμιο Մայթը Մ․ Նինու, Իոաննիս Թաթասոփուլոս, Ղ․ Միցաքիս   Իոաննիս Թաթասոփուլոս,  Նիքոս Ռուցոս 1950  Το Δέκα Το Καλό Տասն լաւը Մ․ Նինու, Իոաննիս Թաթասոփուլոս, Ղ․ Միցաքիս   Իոաննիս Թաթասոփուլոս,  Նիքոս Ռուցոս 1950  Φτάνει Που Θα Μ' Αγαπάει Բաւ է, որ զիս պիտի սիրէ Մ․ Նինու, Բաւ է որ զիս պիտի սիրէ  Բաւ է որ զիս պիտի սիրէ 1950  Κι Αν Πάθεις Και Καμιά Ζημιά Վնաս ալ նոյնսիսկ գայ գլխուդ Մ․ Նինու, Վ․ Ցիցանիս  Վ․ Ցիցանիս 1951  Το Ελληνόπουλο Յոյն պատանին Մ․ Նինու Ն․ Ֆիլիփու-Թուրքաքիս 1951  Έρχεται Τ' Αγόρι Μου  Ընկերս կու գայ Մ․ Նինու, Իոաննիս Թաթասոփուլոս Ա․ Պուրլիասքոս 1951  Αραμπάς Με Τα Στολίδια Զարդերով կառքը Մ․ Նինու, Իոաննիս Թաթասոփուլոս, Ն․ Վուլղարիս  Ա․ Պուրլիասքոս 1951  Είσαι Γυναίκα Αμαρτωλή Մեղաւոր կին ես  Մ․ Նինու,  Ն․ Վուլղարիս  Ա․ Պուրլիասքոս 1951  Η Σεράχ Սերահը  Մ․ Նինու  Վ․ Ցիցանիս 1951  Αντιλαλούνε Τα Βουνά Լեռները կ'արձագանգեն Մ․ Նինու, Ս․ Ծաունաքոս, Ս․ Էվսթաթիու Վ․ Ցիցանիս 1951  Πόνεσα Μες Στην Καρδιά Սիրտս ցաւեցաւ Մ․ Նինու  Ղ․ Քլուվաթոս 1951  Χάθηκα-Χάθηκα Կորսուեցայ-կորսուեցայ Մ․ Նինու Ս․ Խրիսինիս, Ի․ Փափատոփուլոս 1951  Τα Διαλεχτά Παιδιά Ընտիր տղաքը Մ․ Նինու, Փ․ Ցաուսաքիս,  Ս․ Էվսթաթիու Վ․ Ցիցանիս 1951  Την Πιο Ωραία Μου Ζωή  Ամենալաւ կեանքս  Մ․ Նինու, Ս․ Էվսթաթիու Վ․ Ցիցանիս 1951  Χρόνια Πολλά Σε Λάτρευα Տարիներ քեզ կը պաշտէի Մ․ Նինու, Ս․ Էվսթաթիու Վ․ Ցիցանիս 1951  Είμαι Μια Δυστυχισμένη  Դժբախտ մըն եմ Մ․ Նինու, Ս․ Էվսթաթիու,  Վ․ Ցիցանիս Վ․ Ցիցանիս 1951  Παλαμάκια Ծափիկներ Մ․ Նինու, Իոաննիս Թաթասոփուլոս, Ն․ Վուլղարիս, Ղ․ Միցաքիս  Ղ․ Միցաքիս  1952  Άιντε Παράτα Με Հանգիստ ձգէ զիս  Մ․ Նինու, Նիքոս Քալերղիս, Ի․ Ծիվանիս  Ա․ Քալտարաս 1953  Δεν Μου Κοβότανε Το Χέρι  Երանի ձեռքս կտրուէր Մ․ Նինու, Ս․ Ծաունաքոս, Իոաննիս Թաթասոփուլոս  Ն․ Նիքոլայիտիս 1953  Ο Κόκορας  Աքլորը Մ․ Նինու  Վ․ Ցիցանիս 1953  Μπάλοι Պալի  Մ․ Նինու, Վ․ Ցիցանիս  Վ․ Ցիցանիս 1953  Καβουράκια Խեչափառիկները  Մ․ Նինու, Վ․ Ցիցանիս, Խարալամպոս Մավրիտիս  Վ․ Ցիցանիս 1953  Ο Μήνας Έχει Εννιά Եւ ամսուն ինն է Մ․ Նինու, Վ․ Ցիցանիս, Խ․ Մավրիտիս  Միխալիս Սողիուլ, Ղ․ Ծավելաս 1953  Απόψε Κάνεις Μπαμ Այսօր «պամ» կ'ընես Մ․ Նինու, Վ․ Ցիցանիս  Վ․ Ցիցանիս 1953  Παίξτε ΜπουζούκιαՊուզուքեաներ, խաղացէ՛ք Մ․ Նինու, Վ․ Ցիցանիս  Վ․ Ցիցանիս 1953  Φτωχόπαιδο  Աղքատիկը  Մ․ Նինու, Վ․ Ցիցանիս  Վ․ Ցիցանիս 1953  Θάλασσα, Μπαρμπαριά κ.α.  Ծով, «պարպարիա» եւ ուրիշ Մ․ Նինու, Վ․ Ցիցանիս  Վ․ Ցիցանիս 1953  Αλέγκρο (ποτ πουρί)  Ալեկրօ  Մ․ Նինու, Վ․ Ցիցանիս  Վ․ Ցիցանիս 1953  Ό,τι Μου Κάνεις Θα Σου Κάνω Ինչ որ ինծի կ'ընես, պիտի հակադարձեմ Մ․ Նինու  Վ․ Ցիցանիս 1954  Βουνό  Լեռը Մ․ Նինու  Լ․ Տարալաս, Վ․ Փրեքաս 1954  Έλα Όπως ΕίσαιԵկուր ինչպէս որ ես  Մ․ Նինու, Վ․ Ցիցանիս  Վ․ Ցիցանիս 1954  Τι Σήμερα Τι Αύριο Τι Τώρα Ի՞նչ այսօր, ի՞նչ վաղը, ի՞նչ հիմա  Մ․ Նինու, Վ․ Ցիցանիս  Վ․ Ցիցանիս 1954  Αυτή Η Θλιβερή Βραδιά Այս տխուր իրիկունը  Մ․ ՆԻնու  Պ․Պաքալիս 1954  Ζαΐρα  Զայիրա  Մ․ Նինու, Ի․ Սալասիտիս, Ա․ Ղիանոփուլոս Վ․ Ցիցանիս 1954  Γεννήθηκα Για Να Πονώ Ծնայ ցաւելու համար Մ․ ՆԻնու, Թ․ Պինիս Վ․ Ցիցանիս 1954  Καρδιές Βασανισμένες Տանջուած սրտեր Մ․ ՆԻնու, Ս․ Փլեսաս Ն․ Կումաս 1955  Είσαι Μια Κότα Παρδαλή Պիսակաւոր հաւ մըն ես Մ․ ՆԻնու, Ս․ Սուղիուլծիս, Փափազողլու Մ․ Նինու 1955  Λόγια Ανταλλάξαμε Βαριά  Իրարու ծանր խօսքեր ըսինք  Մ․ Նինու Թոնիս Մարուտաս 1955  Αγάπη Που 'γινες Δίκοπο Μαχαίρι Սէր, որ երկտրուկ դանակի վերածուեցար Մ․ Նինու  Վ․ Ցիցանիս, Մանոս Խածիտաքիս 1955  Θάλασσα Πικροθάλασσα  Ծով․ թթու ծով Մ․ ՆԻնու, Ս․ Սուղիուլծիս  Տ․ Էվսթաթիու, Ղ․ Ցաքալոս 1955  Νύφη Εγώ Στην Εκκλησιά Ես Հարս, եկեղեցիին Մ․ Նինու, Տ․ Էվսթաթիու Մ․ Նինու 1956  Δώσ' Του Δώσ' Του Νάνι-ΝάνιՏուն անոր, տուր, Նանի նանի   Մ․ Նինու Ղ․ Քլուվաթոս 1956  Παράπονα Παράπονα Գանգատներ, գանգատներ  Մ․ Նինու, Փանոս Ղավալաս, Ռենա Ղիանուլաթու  Ղ․ Քլուվաթոս 1956  Κάθε Βράδυ Πάντα ΛυπημένηԱմէն գիշեր, միշտ տրտում  Մ․ Նինու, Վ․ Ցիցանիս  Վ․ Ցիցանիս  1958  Ζαΐρα  Զայիրա   Մ․ Նինու, Վ․ Ցիցանիս  Վ․ Ցիցանիս  1958  Ατσιγγάνες Գնչուհիներ  Մ․ Նինու  Ս․ Խչիսինիս

Կը յաջորդեն Նինուին ձայնագրութիւնները, զորս Liberty ամերիկեան ընկերութիւնը հրապարակած է։ Այս ձայնագրութիւններուն մեծամասնութիւնը Ամերիկա Ա․Մ․Ն․ կը կատարուին 1954-1956 թուականներուն, Նինուին հոն գտնուած ընթացքին։ Սակայն հաւանական է նաեւ, թէ Liberty-ն վերահրապարակած ըլլայ նաեւ Նինուին քանի մը հին երգերն ալ, որոնք Յունաստան ձայնագրուած էին։
 Տիտղոս  Հայերէնի թարգմ․ Մեկնաբանութիւն  Երգահան-խօսքի հեղինակ Σε Παλάτια Σε Τσαντίρια Պալատներու, վրաններու տակ Մ․ Նինու, Վ․ Ցիցանիս Վ․ Ցիցանիս Της Φτώχειας Τα ΚουρέλιαԱղքատութեան քուրջերը  Մ․ Նինու Վ․ Ցիցանիս Τα Καράβια Στο Γιαλό Ծովափին նաւերըՄ․ Նինու, Խ․ Մաքրիս Գ․ Գափլանիս Χτύπα ΚαμπάναԶանգակ, հնչէ՛  Մ․ Նինու Մ․ Պաքալիս Φεύγω Για ΤαξίδιՃամբորդութեան կը մեկնիմ  Մ․ Նինու Անծանօթ է  Πες Μου Αν Με Βαρέθηκες Ըսէ՛, եթէ զզուեցար Մ․ Նինու  Մ․ Խիոթիս Δεν Σε Νοιάζει, Δεν Σε Νοιάζει Հոգդ է, հոգդ  Մ․ Նինու Գ․ Գափլանիս Σ' Αγαπώ Σ' Αγαπώ  Քեզ կը սիրեմ, կը սիրեմ Մ․ Նինու, Ն․ Գափլանիս, Խ․Մաքրիս  Նիքոս Ղունարիս Τα Καβουράκια Խեչափառիկները  Մ․ Նինու, Ն․ Գափլանիս, Խ․Մաքրիս   Վ․ Ցիցանիս Είσαι Η Γυναίκα Που Μ' Αρέσει  Կինն ես, զոր կը հաւնիմ Մ․ Նինու, Ն․ Գափլանիս  Ս․ Քորոնիս, Նիքոս Ֆացէաս Πάρε Πια Το Δρόμο Σου  Ա՛լ գտիր քու ճամբադ Մ․ Նինու Աքիս Զմիռնէոս, Մ․ Թրայֆորոս Τι Όμορφη Που Είσαι Όταν ΚλαιςՈրքան գեղեցիկ ես, երբ կու լաս  Մ․ Նինու, Խ․ Մաքրիս Ս․ Խրիսինիս, Խ․ Քոլոքոթրոնիս Γλυκοχαράζει Ο Αυγερινός Արեւը անուշ կը ծագի  Մ․ Նինու  Ի․ Թաթասոփուլո, Ն․ Ռուցոս Ζαΐρα Զայիրա Մ․ Նինու Վ․ Ցիցանիս Με Γέρασε Η Ξενιτιά Պանդխտութիւնը ծերացուց զիս Մ․ ՆԻնու  Ա․ Քալտարաս Μας Ζηλεύουνε  Կը նախանձին մեզմէ Մ․ Նինու  Գ․ Գափլանիս Η Κότα Հաւը  Մ․ Նինու  Մ․ Նինու Αφού Το Ήξερες Քանի՝ գիտէիր  Մ․ ՆինուԱնծանօթ է- Παραπονιάρικο Գանգատողիկս Մ․ Նինու  Ղ․ Քլուվաթոս
Մասնակցած է երեք շարժապատկերի ժապաւէններու մէջ, ուր Ցիցանիսին հետ կ'երգէ․

 «Տղուս համար մեղանչեցի»,

 «Մեծ Ճամբաներ»,
 «Ի վերջոյ յաջողեցանք»։

 Աղբիւրներ 

 Տիոնիսիս Մանիադիս, «Յետ՝ Գրամաձայնի (Կրամոֆօն)  ձայնապնակագրութեան Η Εκ Περάτων Δισκογραφία Γραμμοφώνου»  (Աթէնք, 2006)
 «Ազատ Օր» օրաթերթ,  2002 բացառիկ - էջ՝ 78 - 80, արտատպում 2002 Յուլիս 17-ի հայութեան անունով պր․ Յակոբ Ճելալեանի ունեցած ելոյթը «Նիքէայի թատերապարտէզ»ին մէջ Նիքէայի քաղաքապետարանին կողմէն կազմակերպուած Մարիքա Նինուին ձօնուած ձեռնարկին ընթացքին

 Տե՛ս նաեւ 
Քոքինիոյ հայկական գաղութը

Փիրէա

Հայ Կապոյտ Խաչի Զաւարեան վարժարան

Յունաստան

 Ծանօթագրութիւններ 

 Արտաքին յղումներ 
 Ռեպեթիքօ 
 Վասիլիս Ցիցանիս
 Վասիլիս Ցիցանիս
 ΕΡΤ - Կիները ռեպեթիքոյին մէջ
 Մարիքա Քոթոփուլի
 Սալամինայի նաւային խարիսխը
  Մանոլիս Խիոթիս
 Եաննիս Փափաիոանու
 Ղիորղոս Միցաքիս
 Վասիլիս Ցիցանիս
 Սոթիրիա Պելու
 էղալէօ
 Գոստաս Ֆերիս
 Մանոս Խածիտաքիս
  Փիրէային տղաքը
 Փիրէային տղաքը՝ երգը, կ'  երգէ Մելինա Մերքուրի
 Երբեք Կիրակի օր
  Աթիք

Ստորոգութիւն:Երաժիշտներ
Ստորոգութիւն:Հայ երաժիշտներ
Ստորոգութիւն:1922 ծնունդներ
Ստորոգութիւն:1957 մահեր